lflage/wiki-talks huggingface dataset:
Vita:Matteo Bandello

message: Nem hiszem, hogy jó ötlet betenni Shakespeare kategóriájába azért, mert Shakespeare merített belőle. De akkor benne lehetne a Heltai Jenő és Mikes Kelemen kategóriákban is. Ilyen alapon például Szophoklészt számos kategóriába kellene betenni, mert rengeteg a feldolgozása. Ez a fajta kategorizálás szembe megy a szokásokkal; Shakespeare forrásainak felsorolására inkább listát kellene használni. --Hkoala  2014. november 2., 08:21 (CET)
replies: text: Az enwiki kategorizálása nyomán került bele, nekik ugyanis van egy „People associated with Shakespeare” kategóriájuk is, amiben még Shakespeare-színészek alkategória is van, de sajnos nincs „akik hatottak Shakespeare-re” és „amiből merített Shakespeare” kategória. Egyáltalán nem ragaszkodom hozzá, magamnak is kételyeim voltak, annál is inkább, mert elég suta közvetlenül Shakespeare-hez bekategorizálni. Ha van kedved, akkor kezdj el vele egy listát, de ha nem nyitsz listát, akkor is kiveszem a kategóriából, Arthur Brooke-kal együtt. --Karmela posta 2014. november 2., 12:02 (CET)
thread_title:  Kategóriák
Vita:Oriana Fallaci

message: A cikk az angol címszóra hivatkozik, ott egyértelműen tüdőrák van meghatározva a halál okaként. A magyar cikkben mellrák szerepel. –  13:04‎ 105.40.126.212 üzenőlapja   2014. szeptember 15.,  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Tüdőrák vagy mellrák?
Vita:Gerolamo Cardano

message: ...még fantasyirodalom is volt, az infobox szerint. Honnan jönnek az ilyen hülyeségek? (Oké, tudom, a Wikidatáról). - Tündi vita 2019. február 2., 23:41 (CET)
Mivel a Wikidata egy globális szemétdomb, ahova bárki bármit ellenőrzés és forrás megadása nélkül beírhat, nem kell csodálkozni, hogy ezek az "információk" nagy része téves. A WP gyerekcipőben korszakára emlékeztet, csak rosszabb.  Töröltem a "fantasyirodalom" sort. misibacsi*üzenet 2019. február 3., 09:58 (CET)
thread_title:  Egy igazi reneszánsz ember...
Vita:Riccardo Patrese

message: Hát azért a 3,2 mp-es kerékcsere rohadtul nem a leggyorsabb mindmáig...
http://formula.hu/hirek/153/383/84163/a-ferrarie-a-leggyorsabb-kerekcsere-vilagrekordja
http://www.redbull.hu/cs/Satellite/hu_HU/Article/F1-A-valaha-volt-leggyorsabb-ker%C3%A9kcsere-1,923-mp-021243360914753 
Az állítást töröltem a cikkből. Hkoala  2016. szeptember 11., 15:48 (CEST)
thread_title:  Rekord?
Vita:Terence Hill

message: Az 1959-ben készült Annibal című film nem szerepel a felsorolásban.  2010. január 31., 20:01
Szerepel, csak helytelen dátummal (1960).Hierro vita 2011. április 28., 13:59 (CEST)

message: ...a Mr. Billion (Mr. Milliárd) (1977)-es filmben? Mivel mindkét listában szerepelt, kivettem az "Eredeti nevén" listából. misibacsi*üzenet 2011. április 28., 10:04 (CEST)
1967-től már a művésznevét használta, ráadásul a Mr. Milliárd amerikai film, nem lett volna indokolt pont ebben olasz néven szerepelnie.Hierro vita 2011. április 28., 14:00 (CEST)
Akkor jól tettem, hogy kivettem onnan. Ránéznél az "Eredeti nevén szerepel" listára, hogy jó-e a többi? Ha nem oda való valamelyik, nyugodtan vedd ki és rakd át a másik listába. misibacsi*üzenet 2011. április 28., 14:50 (CEST)
replies: text: IMDb szerint is Terence Hill néven szerepelt a filmben. – Viloris Üzenj! 2011. április 28., 15:02 (CEST)
thread_title:  Milyen néven szerepelt? 

message: A szócikkben szerepel ez a mondat:
replies: text: "1945 őszén a család a fenyegető orosz megszállás miatt visszatért Olaszországba..."
Ez a mondat pontatlanul van megfogalmazva, mert a várost már 1945 tavaszán megszállták az oroszok. A német cikk szerint a család az 1944 őszi és 1945 februári bombázást is itt élte át, utóbbiban Mario és az anyja kishíján oda is vesztek. Az viszont nem derül ki egyik cikkből konkrétan, hogy ezt követően maradtak-e Drezdában vagy a környékén, vagy esetleg nyugatnak menekültek az oroszok elől, és csak a háború után, 1945 őszén költöztek-e át Olaszországba (már az angolszászok által megszállt területekről). - Andreas vita 2024. május 25., 23:11 (CEST)
 Köszi az észrevételt, most nincsenek előttem a forrásként felhasznált könyvek, de utánanézek majd. – HG vita 2024. május 27., 12:41 (CEST)
thread_title:  Drezda elhagyása
Vita:Carlo Gesualdo

message: Az angol wiki szerint "Carlo Gesualdo, known as Gesualdo da Venosa (March 8, 1566 – September 8, 1613)", itt pedig: Carlo Gesualdo (Nápoly?, ~1561. – Nápoly, 1613. szeptember 8.) itáliai zeneszerző. – karmester 2010. július 6., 00:06 (CEST)
replies: text: Zenei lexikon: 1560 körül, Magyar nagylexikon: 1560 körül, Klasszikus zene: 1560.  … szalax vita 2010. július 6., 10:18 (CEST)
thread_title:  Mikor is született?
Vita:Domenico Scarlatti

message: Javasolnám a következőt: a 2.5 műveit, átraknám 3. fejezetnek, mert zavaró, hogy a 2. fejezetben úgy szerepel az egyik alcím, hogy "szonátái", utána a sor végén pedig "művei". A címekből kiindulva úgy tűnik, hogy a szonáták azért vannak külön, mert nem szerepelnek a művei között. Közben dehogyis. Vagy pedig maradjon így, csak a szonátái alcímet kellene kiegészíteni valamivel, pl. szonátáinak egyedi vonásai, vagy hasonló, csak ne tűnjön felsorolásszerű címnek. Nem tudom, érted amit mondani akarok?– Ivanhoe vita 2009. július 24., 22:57 (CEST)
replies: text: Szonátáinak jellemzői - így jó lesz? Rengeteg szonátája van, ezeket nem is akartam a szócikkbe gyömöszölni mert nincs értelme. Elég ha egy link mutat a Kirkpatrick-katalógus. A műveket áttettem harmadik fejezetnek, úgy tényleg jobban elkülönül.– Istvánka  posta 2009. július 24., 23:01 (CEST)
replies: text: : Szerintem így sokkal áttekinthetőbb. Majd haladok tovább az átolvasással, de szerintem egészen jól sikerült szócikk. Ha találok valamit javítom.– Ivanhoe vita 2009. július 25., 08:16 (CEST)
thread_title:  szonátái, művei
Vita:Guido és Maurizio de Angelis

message: #Diszkográfia szakaszba kellene, hasonlóan az angol Wikihez (link): Különben dühbe jövünk - Az ördög jobb és balkeze - Vigyázat, vadnyugat - Az angyalok is esznek babot - Mindent bele, fiúk - Piedone a zsaru - Fordítsd oda a másik orcád is - Piedone Hongkongban - A zsoldoskatona – Charleston – Bűnvadászok - Piedone Afrikában - Akit Bulldózernek hívtak - És megint dühbe jövünk - Seriff az égből - Piedone Egyiptomban - A seriff és az idegenek - Banános Joe - Bombajó bokszoló -Big Man TV sorozat)
#A http://www.oliveronions.com/ oldal nekem nem annak tűnik, mint ami a forrásban van (valami kínai oldal).
#A http://lacoctelera.com/gracias.html oldal nem tölt be, emiatt halott linknek jelöltem. – LaSza 🚍🚊🚎🚇 miben segíthetek? 2017. január 2., 21:51 (CET)
thread_title:  Problémák 

message: A VIAF és ISNI azonosítókat át kellene nézni. Ami jelenleg ott szerepel, az csak Guido-ra vonatkozik. VIAF létezik csoportra, de ISNI csak egyénre. MZ/X vita 2017. január 8., 12:43 (CET)
thread_title:  VIAF és ISNI
Vita:Vittorio Monti

message: Az a baj, hogy ezt a szócikket én fordítottam, de többet nagyon nem lehet tudni Vittorio Montiról, szóval még ki lehet rakni rá 25 szubcsonk jelzést, sajnos akkor sem lesz sokkal hosszabb. Ez van. Drkazmer vita 2008. április 2., 23:38 (CEST)
thread_title: Untitled
Vita:Etna

message: "Kitörésével hozzák kapcsolatba a Moiót elkerülő, a Jón-tenger irányába haladó 20 kilométer hosszú lávafolyást" — ezt nem értem. Honnan ömlött ki ez a láva? Ha nem a Moióból, akkor mi köze hozzá a Moio kitörésének? Ha abból, akkor hogyan kerüli el a lávafolyás a vulkánt?
P/c vita 2008. augusztus 11., 23:37 (CEST)
replies: text: Bocs, valószínűleg egyik csipás pillanatomban írtam le . Javítottam.– Istvánka  posta 2008. augusztus 12., 12:18 (CEST)
thread_title:  Monte Moio 

message: 3. oldalkitörés – az Etna lejtőin keletkező parazitakráterekben, a központi kürtőből sugarasan elágazó dyke-okból... Ez a szó nem a Tűzhányó szócikkben szereplő oldalcsatornát jelenti? Nézte már valaki, hova mutat a link? --Sepultura vita 2011. november 15., 16:04 (CET)
A dyke egyszerűen telérkőzetet jelent, intrúziót, vagyis "benyomulást", valószínűleg ezért jelenti átvitt értelemben azt a fogalmat is, amiről a cikk van. Korábban már felvetettem, hogy helyette a "dájk" szót használjuk, mivel egyébként is előfordul az irodalomban és legalább nem félrevezető. Leszavaztak. A megoldás az lesz, hogy a jelenlegi dyke cikket átnevezem és csinálok egy egyértelműsítőt. LApankuš→ 2011. november 15., 19:29 (CET)
replies: text: Egyébként lehet, hogy egyszerűbb lenne a geológiai dyke-ot telérnek nevezni... LApankuš→ 2011. november 15., 21:50 (CET)
thread_title:  Dyke
Vita:Szardínia (sziget)

message: A cikkben a Nuraghe-korszakkal kapcsolatban fellelhető: 
"... a nurági invázió. Közülük még ma is 9000-en élnek a szigeten."
Nem tűnik hiteles információnak. Amennyiben a szerkesztője szerint is megalapozatlan, javaslom e rész törlését. – Mathias vita 2008. augusztus 5., 23:49 (CEST)
thread_title: Nuraghe-korszak
Vita:Szicíliai vecsernye

message: Az események kezdete – az egyik változat szerint – az volt, hogy Károly érvényesítette az európai szokásjogot, a francia „droit du seigneur”-t a szicíliaiakra is. A menyasszonyokat arra kényszerítették, hogy házasságuk első éjszakáját a helyi nemesúrral töltsék és csak ezt követően élhettek együtt férjükkel. 
Ezt nem kellene úgy előadni, mintha lett volna ilyen szokásjog. Ha a király hazájában lett volna ilyen szokás, akkor nem lehetett volna a pápa szövetségese, mivel ez paráznaság lett volna. Szalakóta vita 2018. június 13., 09:10 (CEST)
thread_title:  Első éjszaka joga?
Vita:Mikroarchitektúra

message: A lappangás (latency) az késleltetés lesz alighanem. De rég tanultam ezekről :) SyP 2007. december 2., 23:02 (CET)

message: Első bekezdésben zavaros a "kapcsolási sémája hardver-alapú működése" szöveg. Vagy legyen
kapcsolási sémája, hardver-alapú működése
vagy
kapcsolási sémájának hardver-alapú működése.
thread_title:  nyelvi zavar
Vita:Ponte (Olaszország)

message: Ennek a településnek a címere botrányosan rossz minőségű. Cserét nem találtam, de ilyen minőségben megtartani ezt a címert szerintem nem érdemes.– Porbóllett vita 2018. szeptember 10., 19:46 (CEST)
thread_title:  Botrányosan rossz minőségű címer
Vita:San Marco dei Cavoti

message: Véletlenül ide tévedtem, és ezt találtam a Fekvése fejezetben: A megye északkeleti részén fekszik, 57 km-re északnyugatra Nápolytól, 56 km-re északnyugatra a megyeszékhelytől.
Ebben gyanús volt, hogy ha igaz, akkor Benevento és Nápoly néhány kilométerre lenne egymástól, ami valószínűtlen, mivel nem is egy megyében vannak. A cikkben szereplő koordináták szerint az irány nem északnyugat, hanem északkelet, ezt javítom is. Viszont a távolságok így sem jók, nem tudom, milyen forrásból származnak, légvonalra, közútra vagy mire értendők. Légvonalban Nápoly-Benevento kb. 56 km, Benevento-San Marco dei Cavoti pedig kb. 20 km. Ezt azért sem írom be, mert magam számoltam ki. Azt sem tudom, hogy a koordinátáknak mi a forrása; a különböző wikik között kisebb-nagyobb eltérések vannak ennél az adatnál. – Porrimaeszmecsere 2012. szeptember 23., 10:55 (CEST)
A földrajzi távolságokat légvonalban mérjük. Kiegészítettem ezzel a két számadattal a cikket. A koordinátákat a Google Earth programról lehet leolvasni, a település középpontját figyelembe véve. misibacsi*üzenet 2012. szeptember 23., 12:34 (CEST)
thread_title:  Hiba a földrajzi helyzetben
Vita:Meta (Olaszország)

message: A szó egyéb jelentéseire nem kellene ide egyértelműsítő hivatkozás? misibacsi*üzenet 2009. szeptember 6., 20:30 (CEST)
replies: text: ...és átnevezése Meta (Olaszország)-ra is megfontolandó. – Mathias vita 2009. november 1., 14:22 (CET)
thread_title:  egyéb jelentések
Vita:Monte di Procida

message: „1734-ig, amikor I. Ferdinánd nápolyi király visszafoglalta”: Nem stimmel össze, plusz a király nevével is baj van. I. Ferdinánd nápolyi király a középkorban élt, de ahová a link (rosszul?) mutat, IV. Ferdinánd nápolyi király, aki 1816-tól I. Ferdinánd néven nápoly-szicíliai király volt, csak 1752-ben született. Szóval mikor és ki foglalta vissza? Akela vita 2008. augusztus 11., 19:27 (CEST)
Károly pármai herceg, a későbbi VII. Károly nápolyi király volt a tettes. Akela vita 2008. augusztus 12., 13:25 (CEST)
thread_title:  Évszám és király (de melyik) nem stimmel össze
Vita:Nápolyi Királyság

message: A Nápolyi Királyságban uralkodó Frigyest - bár egyes források valóban IV. Frigyes néven említik - valójában nem volt IV. Frigyes király, "csak" Frigyes király! A szicíliai I. Frigyes király (aki egyszemélyben II. Frigyes német-római császár is) uralkodása idején ugyanis még nem létezett a Nápolyi Királyság, és később, amikor ez az állam létrejött, akkor II. és III. Frigyes szicíliai királyok t é n y l e g e s e n nem voltak a Nápolyi Királyság uralkodói, ezért nem helyes a Nápolyi Királyságnak a XV - XVI. század fordulóján uralkodott Frigyes királyát IV. Frigyesként jelölni! (Lásd: a Wikipédia ezen és kapcsolodó szócikkeinek olasz változatát, ők pedig csak ismerik saját történelmüket!) 2008. január 19. Egresi István
replies: text: részben igazad van: ha nápolyi királyként tekintjük tényleg I. Frigyes, de az Aragóniai-ház szemszögéből nézve ő IV. Frigyes. Ez egyébként nem csak Frigyes esetében van így, mert például I. Alfonz nápolyi király egyben V. Alfonz aragóniai király. Abban viszont nagyon igazad van, hogy a korrektség érdekében a nápolyi királyok felsorolásánál az I. Frigyes cím az ildomos. Köszi az észrevételt.– Istvánka  postafiók 2008. január 19., 12:58 (CET)
thread_title: Untitled
Vita:Olaszország himnusza

message: Eddig ideiglenesen, most viszont hivatalosan is Olaszország himnusza lett a Fratelli d'Italia: Az olasz himnusz eddig nem is volt az olasz himnusz (hvg.hu). Apród vita 2017. november 16., 03:47 (CET)

message: A tisztesség kedvéért említsük meg, hogy az olasz himnusz Olaszország számos régiójában felettébb népszerűtlen, mivel cirkuszias hangzásvilága miatt méltatlannak érzik a kulturális nagyságukhoz. Több százezres népi kezdeményezés indult abból a célból hogy helyette Giuseppe Verdi Nabuccó c. operájából a Zsidók Siratókórusa dal legyen a hivatalos olasz himnusz. 82.131.142.215 (vita) 2018. március 26., 13:33 (CEST)
thread_title:  Nemzeti himnusz letere nem eppen nepszeru, legfeljebb elfogadott az olasz himnusz a lakossag koreben.
Vita:Északi Liga

message: Járőrök kérlek titeket, hogy a 22 változtatást ellenőrizzétek, mert az oldal tartalmilag teljesen megváltozott, az utolsó ellenőrzéshez képest.
Köszönettel:– Valentino19901 vita 2016. december 5., 20:00 (CET)
thread_title:  Változtatások ellenőrzése
Vita:Menetelés Rómába

message: Az egyik kolléga felrakta a semlegesség hiányát jelző sablont, de nem írt indoklást. Hát én megteszem. Én sem szeretem a komcsikat, de ez a cikk ránézésre is propaganda színezetű (még ha egyébként igaz is a tartalma; ezt nem ellenőriztem). Még ha férgekről is írunk a cikknek semlegesnek kell maradnia. Nem írhatunk például olyat, hogy „bolsevikfasiszták”, ami önmagában is ostobaság.Carlos71 vita 2009. december 29., 18:31 (CET)
Egy IP-cím csonkolta/torzította el. Szerkesztéseit visszavontam, sablont levettem. – Μatthaeus Damascenus Forum disputationum 2009. december 29., 18:44 (CET)
thread_title: Semlegesség hiánya
Vita:Medici Mária francia királyné

message: Bár XIII. Lajos 1614-ben nagykorú lett, Mária és Concini ezt nem vette figyelembe és az ő nevében kormányoztak tovább. Lajos kegyence, Charles d' Albert, Luynes hercege († 1621) a – királyi gárda fedezetében – agyonlőtte a Louvre felvonóhídján.  - Kit lőtt agyon? – Hkoala  2009. szeptember 21., 21:40 (CEST)
thread_title:  lektor 

message: Medici Mária hogyan lehet I. Ferdinánd magyar király és német-római császár unokahúga, ha Mária édesanyjának, Habsburg Johanna osztrák főhercegnőnek I. Ferdinánd az apja? Az unoka és az unokahúg közel sem egymás szinonimái. Ajánlom figyelmébe annak a kedves szerkesztő barátomnak, aki ezt kis hibát vétette. Üdv: --Saint Moritz vita 2011. július 1., 18:41 (CEST)
thread_title:  Geneológiai probléma
Vita:Bazilika

message: A szócikkel alapvető probléma, hogy nem választja szét, összemossa az építészeti értelemben vett bazilikát (a bazilika típusú templomot, "bazilikális elrendezés") a templomok egyházi jogállásával (basilica minor, basilica maior).
Az elsőhöz jó lenne keresztmetszetet is látni. 
replies: text: Lehetséges, hogy nem annyira feltűnő a különbségtétel a szócikkben, de szerintem felfedezhető. Talán annyit lehetne tenni a jövőben, hogy ezt a különbséget egy hozzáértő szerkesztő feltűnőbbé teszi. Továbbá azt látom, hogy a szócikk bevezetőjében említésre kerül a bazilikális elrendezés, s mivel linkelve van, eljuthatunk a bazilikális elrendeződésről szóló szócikkhez, ahol látható alaprajz és keresztmetszet is. Ezek miatt a tartalmisegély-sablont lecseréltem. A megoldva-sablont előttem egy anon szerkesztő aláírás nélkül kitette. --Sphenodon vita 2013. augusztus 30., 00:33 (CEST)
thread_title:  '''Alapvető probléma'''
Vita:Borostyánút

message: Az Elhelyezkedése szakaszban nem külső linkre kellene hivatkozni, hanem az infót bedolgozni ebbe a cikkbe! – Perfectmiss22pxide írj! 2010. május 26., 19:01 (CEST)
thread_title:  Külső hívatkozás 

message: A borostyánkőút CD-ROM fejezetre ilyen formában tényleg szükség van? Nekem nagyon reklámszagúnak tűnik az egész. Plusz a linkelt oldal (ami gondolom egy webshop lenne) már nem elérhető...
94.248.178.243 (vita) 2016. július 31., 17:25 (CEST)
thread_title:  Reklámszerű fejezet
Vita:Argumentum ad populum

message: A szöveg idézése pontatlan, bár itt az elvárt stílus, és a pontosság ütközik, döntsétek el melyok forma az idevaló a pontos vagy a politikailag korrekt
Radice vita 2012. október 5., 07:53 (CEST)
thread_title:  „Együnk ürüléket: sok milliárd légy nem tévedhet!”
Vita:Ignoratio elenchi

message: A négerverős vicc nemcsak vicc, hanem komoly propaganda is volt. Nem csak figyelemelterelésre használták, eredetileg nagyon is témába vágó érvként: hol van valódi demokrácia - az USA-ban vagy a keleti blokkban. A plakátokon nem verésről, hanem lincselésről volt szó, sajnos nem alaptalanul. Úgyhogy szerintem nem igazán jó példa terelésre. http://en.wikipedia.org/wiki/And_you_are_lynching_Negroes 91.82.100.58 (vita) 2013. január 7., 10:30 (CET)
replies: text: „De Amerikában meg verik a négereket“ — Ez nem a sztálinista propaganda 'találmánya' volt, hanem már egy évszázaddal korábban (1844) leírta Vörösmarty Mihály:

text: „........Hol legkelendőbb név az emberé,

text: Hol a teremtés ősi jogai

text: E névhez 'ember' advák örökül —

text: Kivéve aki feketén született,

text: Mert azt baromnak tartják e dicsők

text: S az Isten képét szíjjal ostorozzák.“ (Gondolatok a könyvtárban)
A rabszolgákkal való bánásmódról (minden bizonnyal)  Bölöni Farkas Sándor amerikai úti beszámolójában olvasott. --Holdkóros vita 2015. december 20., 14:23 (CET)
thread_title:  Szatirikus példák
Vita:III. Gordianus római császár

message: Származását javaslom ellenőrizni, mert egy eléggé megbízható forrás szerint (Michael Grant: RÓMA CSÁSZÁRAI Corvina .1996.) II.Gordianus unokaöccse és nem a fia, mint ahogy az időrendi tábla tartalmazza...Padrag vita 2008. december 26., 18:23 (CET)
Timesithius az apósa és egy kiváló szervező,nagy katonai tudással rendelkező előkelőség volt.Az afrikai legyőzése megjegyzés teljesen téves,hisz III.G. támogatója és apósa volt.Görög T.
thread_title: Javaslat
Vita:Ravenna-Cerviai főegyházmegye

message: Ragaszkodtok a táblázatos formához? Szerintem itt túlzás, elvégre nincs annyi adat. Az angolban elég jól néz ki anélkül is. Alensha 2010. május 16., 23:54 (CEST)
thread_title:  Táblázat
Vita:Folyamatos múlt

message: Nem akarok beleszólni, de ennek úgy lenne inkább értelme véleményem szerint, ha lenne egy Folyamatos múlt nevű szócikk, és abban lennének leírva a jellemzői és általában a használata, majd külön szakaszokban a ragozása és az egyéb megjegyzések nyelvenként. Ez így azért nem igazán jó, mert akkor én is létrehozhatnék egy Imperfecto szócikket a spanyolra, és leírhatnám ugyanezt, vagy akár az összes igeidőre, szóval inkább össze kellene fogni a létező múlt időket egy-egy cikkbe, és ezeken belül tárgyalni egy-egy szakaszban a különböző nyelveket (pl. Folyamatos múlt, Befejezett múlt, Közelmúlt, Régmúlt, asszem több nincs is). – Mex plática 2008. április 22., 08:26 (CEST)
Mexicano ötletét maximálisan támogatom! :) Ádám ✉ 2008. április 22., 09:02 (CEST)
thread_title:  Ennek így nem látom értelmét... 

message: Ez áll a szócikkben:
"A folyamatos múlt leginkább az indoeurópai nyelvek, azokon belül is a latin, az újlatin, illetve a germán nyelvek jellemzője."
Nem pontatlan azt állítani, hogy a "germán nyelvek" jellemzője? Tudtommal a germán nyelvek közül csak az angolban létezik. Ha tényleg így van, akkor a többes számban álló "germán nyelvek" helyett be kéne tenni, hogy "angol". (Németben, hollandban, svédben, dánban, norvégban biztosan nem létezik, a többi germán nyelvről nem tudom, utána kéne nézni...) – Szipucsu vita 2009. szeptember 24., 17:02 (CEST)
thread_title:  Germán nyelvek vagy csak az angol jellemzője? 

message: "A folyamatos múlt (lat. imperfectum, olasz imperfetto, spanyol imperfecto, angol Past Continuous stb.) bizonyos nyelvekben olyan múltbéli cselekvést vagy történést kifejező igeidő, amely hosszú időn át tartott, a múltban rendszeresen ismétlődött, illetve kezdete és vége a szövegkörnyezetben ismeretlen vagy a beszélő számára nem bír jelentőséggel."
Ha nem lenne ott, hogy "angol Past Continuous", akkor elfogadható lenne talán, de így félrevezető, hogy az angol megnevezése után azt állítjuk, hogy "a múltban rendszeresen ismétlődött" cselekvést fejez ki. Az angolban a Past Simple fejezi ezt ki, nem a folyamatos múl!. Nem tudom, hogyan kéne ezt megfogalmazni a bevezetőben úgy, hogy az angol is ott legyen... – Szipucsu vita 2009. szeptember 24., 17:02 (CEST)
thread_title:  Rendszeresen ismétlődött cselekvés bizonyos nyelvekben?
Vita:Passato prossimo

message: ==Untitled==
Lehet, el kéne távolítani a finn interwikit. Nem az olasz Passato prossimóról szól. Nem is tudom, az idegen nyelvű wikiken szó van-e a Passato prossimóról, mint olasz igeidőről, kivéve persze az olasz wikit. Az lehet a gond, hogy idegen nyelveken elterjedtebb lehet a Perfekt, Perfectum, Perfect tense stb. átfogó elnevezés, mint a magyarban, és ilyen lapnak nem valószínű, hogy lesz magar megfelelője. Viszont nem jó, hogy az olasz Passato prossimo oldalnak ezt állítják be pl. a finn Perfekti megfelelőjének. Esetleg kéne írni valami Perfectum igeidőről a szócikket és annak lehetne a finn megfelelője, ami most bent van... ravasz kérdés... – Szipucsu vita 2009. szeptember 25., 12:06 (CEST)
thread_title: Interwiki

message: Lehet, el kéne távolítani a finn interwikit. Nem az olasz Passato prossimóról szól. Nem is tudom, az idegen nyelvű wikiken szó van-e a Passato prossimóról, mint olasz igeidőről, kivéve persze az olasz wikit. Az lehet a gond, hogy idegen nyelveken elterjedtebb lehet a Perfekt, Perfectum, Perfect tense stb. átfogó elnevezés, mint a magyarban, és ilyen lapnak nem valószínű, hogy lesz magar megfelelője. Viszont nem jó, hogy az olasz Passato prossimo oldalnak ezt állítják be pl. a finn Perfekti megfelelőjének. Esetleg kéne írni valami Perfectum igeidőről a szócikket és annak lehetne a finn megfelelője, ami most bent van... ravasz kérdés... – Szipucsu vita 2009. szeptember 25., 12:06 (CEST)
thread_title: Untitled